CELEX: 62011CN0365
Language: da
Date: 2011-07-08 00:00:00
Title: Sag C-365/11: Anmodning om præjudiciel afgørelse indgivet af Tribunal de Pequena Instância Cível de Lisboa (Portugal)den 8. juli 2011 — João Nuno Esteves Coelho dos Santos mod TAP Portugal

24.9.2011   
            
            
               DA
            
            
               Den Europæiske Unions Tidende
            
            
               C 282/10
            
         Anmodning om præjudiciel afgørelse indgivet af Tribunal de Pequena Instância Cível de Lisboa (Portugal)den 8. juli 2011 — João Nuno Esteves Coelho dos Santos mod TAP Portugal
   (Sag C-365/11)
   2011/C 282/18
   Processprog: portugisisk
   
      Den forelæggende ret
   
   Tribunal de Pequena Instância Cível de Lisboa
   
      Parter i hovedsagen
   
   
      Sagsøger: João Nuno Esteves Coelho dos Santos
   
      Sagsøgt: TAP Portugal
   
      Præjudicielt spørgsmål
   
   Skal artikel 5, 6 og 7 i forordning nr. 261/2004 (1), i lyset af Domstolens dom af 19. november 2009 (forenede sager C-402/07 og C-432/07) (2), hvori det fastslås, at nævnte bestemmelser skal fortolkes således, at passagerer på forsinkede flyafgange kan sidestilles med passagerer på aflyste flyafgange i forhold til anvendelsen af retten til kompensation, når de som følge af en forsinket flyafgang lider et tab af tid på tre timer eller mere, fortolkes på samme måde, når et fly, som er afgået til tiden fra afgangsstedet, er blevet forsinket i tre timer og 55 minutter i en lufthavn, hvor det har foretaget en mellemlanding, før det fløj videre, fordi luftfartsselskabet af operationelle grunde har besluttet at udskifte maskinen i en situation, hvor erstatningsmaskinen allerede var i stykker før mellemlandingen, og en reparation var nødvendig, således at flyet nåede frem til bestemmelsesstedet med nævnte forsinkelse på tre timer og 55 minutter?
   
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91
   
      (2)  EUT C 24 af 30.1., s. 4. (EFT L 46, s. 1).